《楚州阻水涨怀汪信民吕居仁二士四言》
宋代·洪炎

大江北理，长淮西逝。厥隩射阳，城邑岳峙。凿渠而漕，首淮江尾。

舳舻岢峨，连樯千里。青雀翩翩，彩虹嶷嶷。梁局舟蹐，限兹潢水。

昔我至止，得二国士。箪瓢相乐，汪吕氏子。于今几年，乖隔生死。

梗泛萍飘，乃复于此。菱花净吐，鹭羽徐起。如欲我留，盼睐以喜。

俯仰山川，感念成毁。一瞬千古，寓非予耻。

作者简介：洪炎（1067～1133），字玉甫，南昌（今属江西）人。黄庭坚外甥，出生书香门第，由祖母启蒙，洪炎与洪朋、洪刍、洪羽四兄弟，都是诗人，号称“豫章四洪”江西诗派诗人。